Ministru kabineta rīkojuma projekta

**„Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 9.panta pirmā daļa un 14.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais Ministru kabineta rīkojuma projekts „Par valsts nekustamo īpašumu pārdošanu” (turpmāk – rīkojuma projekts) paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē šādus valsts nekustamos īpašumus, ievērojot Atsavināšanas likuma 14.panta nosacījumus:  1. **Nekustamo īpašumu** (nekustamā īpašuma kadastra Nr.3870 502 0013) – trīs būves (būvju kadastra apzīmējumi: 3870 002 0039 001, 3870 002 0039 002 un 3870 002 0039 004) – **„Jasmīni”**, **Medņevas pagastā, Viļakas novadā** (turpmāk šajā punktā – valsts nekustamais īpašums).  Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Rēzeknes tiesas Zemesgrāmatu nodaļas Medņevas pagasta zemesgrāmatas nodalījumā Nr.100000556285, lēmuma datums: 26.05.2016.  Valsts nekustamais īpašums sastāv no:  - kūts (būves kadastra apzīmējums 3870 002 0039 001; galvenais lietošanas veids 1271 – lauku saimniecību nedzīvojamās ēkas) ar kopējo platību 843,70 m2;  - kūts (būves kadastra apzīmējums 3870 002 0039 002; galvenais lietošanas veids 1271 – lauku saimniecību nedzīvojamās ēkas) ar kopējo platību 948,00 m2;  - kūts (būves kadastra apzīmējums 3870 002 0039 004; galvenais lietošanas veids 1271 – lauku saimniecību nedzīvojamās ēkas) ar kopējo platību 1120,20 m2.  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kopējā kadastrālā vērtība uz 2016.gada 4.martu ir 8313 *euro*, to skaitā kūts (būves kadastra apzīmējums 3870 002 0039 001) 2702 *euro,* kūts (būves kadastra apzīmējums 3870 002 0039 002) 2024 *euro* un kūts (būves kadastra apzīmējums 3870 002 0039 004) 3587 *euro.*  Valsts nekustamais īpašums nav iznomāts.  Valsts nekustamais īpašums saistīts ar nekustamo īpašumu „Jasmīni” (nekustamā īpašuma kadastra Nr.3870 002 0039) – zemes vienību (zemes vienības kadastra apzīmējums 3870 002 0039) – Medņevas pagastā, Viļakas novadā. Īpašuma tiesības uz zemes vienību, uz kuras atrodas valsts nekustamais īpašums, ir nostiprinātas fiziskai personai Andrim Vigulim Rēzeknes tiesas Zemesgrāmatu nodaļas Medņevas pagasta zemesgrāmatas nodalījumā Nr.33, lēmuma datums: 11.01.2006.  Saskaņā ar VNĪ rīcībā esošajiem nekustamā īpašuma rentabilitātes rādītājiem valsts nekustamā īpašuma pārvaldīšana periodā 2015.gada septembris – 2016.gada aprīlis VNĪ ir nesusi zaudējumus 3518 *euro* apmērā.  Saskaņā ar VNĪ nekustamā īpašuma portfeļa attīstības stratēģijas 2016. – 2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi –valsts funkciju realizācijai nepieciešamie īpašumi, kā arī biroja telpas ar augstu komercpotenciālu, bet pārējie īpašumi ir ilgtermiņā atsavināmi valstij visizdevīgākajā veidā.  Ievērojot iepriekš minēto un to, ka VNĪ rīcībā nav informācijas par būves nepieciešamību citu valsts iestāžu funkciju nodrošināšanai saskaņā ar Valsts pārvaldes iekārtas likumu, valsts nekustamais īpašums nav piemērots VNĪ saimnieciskās darbības veikšanai, valsts nekustamā īpašuma sastāvā esošo būvju samērā lielo fizisko nolietojumu (40 – 60%) un to atrašanos uz citai personai piederošas zemes vienības, ar VNĪ Īpašumu izvērtēšanas komisijas 2015.gada 8.oktobra sēdes (prot. Nr.23, 11.punkts) un 2016.gada 19.maija sēdes (prot.Nr.10, 13.punkts) lēmumu nolemts valsts nekustamo īpašumu virzīt atsavināšanai.  Pirmpirkuma tiesības uz valsts nekustamo īpašumu ir nekustamā īpašuma „Jasmīni” (nekustamā īpašuma kadastra Nr.3870 002 0039) – zemes vienības (zemes vienības kadastra apzīmējums 3870 002 0039) – Medņevas pagastā, Viļakas novadā īpašniekam – Andri Vigulim.  Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija.  2. **Nekustamo īpašumu** (nekustamā īpašuma kadastra Nr. 0900 501 0083) – divas būves (būvju kadastra apzīmējumi: 0900 001 0083 003 un 0900 001 0083 004)  – **Pētera ielā 4A, Jelgavā** (turpmāk šajā punktā – valsts nekustamais īpašums).  Īpašuma tiesības uz valsts nekustamo īpašumu ir nostiprinātas Latvijas valstij Iekšlietu ministrijas personā Jelgavas pilsētas zemesgrāmatas nodalījumā Nr.5094, lēmuma datums: 28.11.2005.  Valsts nekustamais īpašums sastāv no divām būvēm – būves (būves kadastra apzīmējums 0900 001 0083 003) – garāžas ar kopējo platību 173,40 m2 un būves (būves kadastra apzīmējums 0900 001 0083 004) – garāžas-darbnīcas ar kopējo platību 78,90 m2.  Būve ar kadastra apzīmējumu 0900 001 0083 003 sastāv no vienas telpu grupas (telpu grupas kadastra apzīmējums 0900 001 0083 003 001) ar astoņām nedzīvojamām iekštelpām. Būves galvenais lietošanas veids: 1242 – garāžu ēkas, būves tips: 12420103 – garāžas ar atsevišķām bloķētām telpām.  Būve ar kadastra apzīmējumu 0900 001 0083 004 sastāv no vienas telpu grupas (telpu grupas kadastra apzīmējums 0900 001 0083 004 001) ar vienu telpu. Būves galvenais lietošanas veids: 1242 – garāžu ēkas, būves tips: 12420103 – garāžas ar atsevišķām bloķētām telpām.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) valsts nekustamā īpašuma kadastrālā vērtība uz 2016.gada 1.janvāri ir 12 816 *euro* (būvei ar kadastra apzīmējumu 0900 001 0083 003 – 8808 *euro*+ būvei ar kadastra apzīmējumu 0900 001 0083 004 – 4008 *euro*).  Valsts nekustamais īpašums nav iznomāts.  Valsts nekustamais īpašums saistīts ar zemes vienību 0,2777 ha kopplatībā (zemes vienības kadastra apzīmējums 0900 001 0083) – Pētera ielā 4, Jelgavā, kas ietilpst nekustamā īpašuma (nekustamā īpašuma kadastra Nr.0900 001 0083) sastāvā. Īpašuma tiesības uz zemes vienību, uz kuras atrodas valsts nekustamais īpašums, nostiprinātas Jelgavas Svētās Vienības evaņģēliski luteriskajai draudzei Jelgavas pilsētas zemesgrāmatas nodalījumā Nr.693, lēmuma datums: 25.02.1997.  2005.gada 31.janvārī Jelgavas pilsētas un rajona policijas pārvalde kā nomnieks un Jelgavas Svētās Vienības evaņģēliski luteriskā draudze kā iznomātājs noslēgušas Līgumu Nr.1/65, ar kuru minētās zemes vienības daļa 417 m2 platībā nodota nomniekam lietošanā autotransporta novietošanai uz zemesgabala esošā stāvlaukuma. Saskaņā ar Līguma Nr.1/65 21.punktu, nomnieks var jebkurā laikā izbeigt šo līgumu, par to paziņojot iznomātājam vismaz vienu mēnesi iepriekš. Atbilstoši Nodrošinājuma valsts aģentūras 2016.gada 9.februāra vēstulei Nr.17-8/1482, minētā zemes vienības daļa vēl aizvien tiek izmantota Valsts policijas darbības nodrošināšanai.  Saskaņā ar Iekšlietu ministrijas 2016.gada 27.jūnija vēstuli Nr.1-89/1578 zemes nomas līgums ar Jelgavas Svētās Vienības evaņģēliski luterisko draudzi par tai piederošās zemes vienības (zemes vienības kadastra apzīmējums 0900 001 0083) – Pētera ielā 4, Jelgavā, daļas nodošanu lietošanā valstij piederošo garāžu būvju (būvju kadastra apzīmējumi 0900 001 0083 003 un 0900 001 0083 004) uzturēšanai nav noslēgts.  Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ir ierosinājusi Iekšlietu ministrija. VNĪ ir saņēmusi Iekšlietu ministrijas 2015.gada 21.septembra vēstuli Nr.1-89/2228, ar kuru ministrija informējusi par tās bilancē reģistrētajiem valsts nekustamajiem īpašumiem, tai skaitā minēto valsts nekustamo īpašumu, kas netiek izmantoti Iekšlietu ministrijas sistēmas iestāžu funkciju nodrošināšanai un lūdz izskatīt iespēju pārņemt vēstulē minētos valsts nekustamos īpašumus Finanšu ministrijas valdījumā un VNĪ pārvaldīšanā, iekļaujot tos VNĪ pamatkapitālā, vai atsavināt saskaņā ar Atsavināšanas likuma 4.panta pirmo un otro daļu.  Ar 2016.gada 9.maija vēstuli Nr.1-89/1203 Iekšlietu ministrija ir nosūtījusi VNĪ informāciju par ienākumiem un izdevumiem 2015.gadā, kas saistīti ar atsavināmā valsts nekustamā īpašuma pārvaldīšanu. Atbilstoši minētajai informācijai, Iekšlietu ministrijai valsts nekustamais īpašums 2015.gadā nav nesis ienākumus, izdevumi – 110,26 *euro* apmērā.  Ņemot vērā to, ka valsts nekustamais īpašums atrodas uz citai personai piederošas zemes un vairs nav nepieciešams Iekšlietu ministrijai tās padotībā esošo iestāžu funkciju nodrošināšanai, kā arī nav zināmas citas valsts iestādes, kuru vajadzībām būtu lietderīgi nekustamo īpašumu saglabāt valsts īpašumā, to, ka apbūve ir apmierinošā tehniskā stāvoklī, valsts nekustamais īpašums var tikt iznomāts, bet par simbolisku samaksu, VNĪ Īpašumu izvērtēšanas komisija 2015.gada 5.novembrī ir pieņēmusi lēmumu (prot.Nr.27, 8.p.) –  sagatavot un virzīt izskatīšanai Ministru kabineta rīkojuma projektu par valsts nekustamā īpašuma atsavināšanu, nemainot valdītāju. Pieņemot lēmumu, ņemti vērā arī VNĪ portfeļa attīstības stratēģijas pamatprincipi: VNĪ NĪ portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu, pārējie īpašumi ir ilgtermiņā atsavināmi valstij visizdevīgākajā veidā.  Pirmpirkuma tiesības uz valsts nekustamo īpašumu ir nekustamā īpašuma (nekustamā īpašuma kadastra Nr.0900 001 0083) – zemes vienības (zemes vienības kadastra apzīmējums 0900 001 0083) un būves (būves kadastra apzīmējums 0900 001 0083 001) – Pētera ielā 4, Jelgavā īpašniekam – Jelgavas Svētās Vienības evaņģēliski luteriskajai draudzei.  Atbilstoši Atsavināšanas likumā noteiktajam, valsts nekustamo īpašumu atsavināšanu organizē VNĪ. Vienlaikus ar sludinājumu par publiskas personas nekustamo īpašumu izsoli, personai, kuras īpašuma tiesības nostiprinātas zemesgrāmatā un kurai ir pirmpirkuma tiesības, tiks nosūtīts paziņojums par izsoli, vienlaicīgi uzaicinot zemes, uz kuras atrodas atsavināmais valsts nekustamais īpašums, īpašnieku mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā šā likuma 4.panta ceturtās daļas 1.punktā minētā persona neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šādā gadījumā minētā persona ir tiesīga iegādāties nekustamo īpašumu izsolē vispārējā kārtībā, kā arī tad, ja tiek rīkotas atkārtota izsoles (tai skaitā ar lejupejošu soli) vai nosacītā cena tiek pazemināta Atsavināšanas likumā noteiktajā kārtībā.  Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami laikrakstā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, valsts akciju sabiedrība „Valsts nekustamie īpašumi”, mājaslapā ievieto arī pārdodamā valsts nekustamā īpašuma izsoles noteikumus. Izsoles noteikumos tiks norādīts, ka pārdodamais valsts nekustamais īpašums atrodas uz privātīpašumā esošas zemes vienības, kas neietilpst pārdodamā objekta sastāvā un ka pircējs neiegūst īpašuma tiesības uz zemi. Papildus izsoles noteikumos tiks norādīts – situācijā, ja valsts nekustamo īpašumu neiegādāsies pirmpirkuma tiesīgā persona – zemes īpašnieks, valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās.  Atbilstoši Civillikuma 1402.pantam un Augstākās tiesas Senāta 2009.gada 25.februāra spriedumam lietā Nr. SKC – 71, likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta pirmās daļas 1.-4.punktā minētajos gadījumos, ēkas (būves) īpašnieks lieto citai personai piederošu zemesgabalu pamatojoties uz likumu. Līdz ar to starp zemes īpašnieku un būvju īpašnieku faktiski pastāv piespiedu nomas tiesiskās attiecības, kas izriet no likuma – attiecības pastāv neatkarīgi no zemes īpašnieka un ēku (būvju) īpašnieka gribas – tām ir piespiedu raksturs. Ņemot vērā iepriekš minēto, gadījumā, ja zemes īpašnieks neizmantos pirmpirkuma tiesības uz valsts nekustamo īpašumu, neatkarīgi no zemes un ēku īpašnieku gribas, pastāvēs piespiedu nomas tiesiskās attiecības starp būvju īpašnieku un zemes īpašnieku, un personai, kas būs būvju īpašnieks, būs pienākums maksāt piespiedu zemes nomas maksu zemes īpašniekam.  Rīkojuma projekts paredz attiecīgā nekustamā īpašuma valdītājam uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas – nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.  Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, valdītājs izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Projekta izstrādē ir iesaistīta valsts akciju sabiedrība „Valsts nekustamie īpašumi”, Finanšu ministrija un Iekšlietu ministrija. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar [Valsts pārvaldes iekārtas likumu](http://likumi.lv/ta/id/63545-valsts-parvaldes-iekartas-likums), to var atsavināt likumā noteiktajā kārtībā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts nekustamā īpašuma pirmpirkuma tiesīgā persona – zemes vienības, uz kuras atrodas valsts būves, īpašnieks. Ja pirmpirkuma tiesīgā persona neizmanto savas tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (tūkst. *euro*) | | |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1. Budžeta ieņēmumi: | Nav precīzi aprēķināms. | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | Nav precīzi aprēķināms. | | | | |
| 3.1. valsts pamatbudžets | Nav precīzi aprēķināms. | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | Nav precīzi aprēķināms. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.  VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Finanšu ministre D.Reizniece-Ozola

29.07.2016. 15:00

2462

L.Kokorēviča, 67024955

[Lita.Kokorevica@vni.lv](mailto:Lita.Kokorevica@vni.lv)

L.Rozenberga, 67024608

[Liga.Rozenberga@vni.lv](mailto:Liga.Rozenberga@vni.lv)